साथ ही साथ रेलवे ने यह भी कहा है कि प्राथमिक तौर पर हादसे के लिए रेलवे जिम्मेदार नहीं लग रहा है। आपको बता दें कि अमृतसर के जोड़ा फाटक पर 19 अक्टूबर को रेलवे ट्रैक के पास रावण का पुतला दहन देखने के दौरान जालंधर से आ रही ट्रेन से कटकर 60 लोगों की मौत हो गई थी। रेलवे ने तब कहा था कि उसे आयोजन के बारे में पहले से नहीं बताया गया था। उसने दर्शकों के रेलवे ट्रेक पर जाने को भी अतिक्रमण करार दिया था। रेल राज्यमंत्री मनोज सिन्हा ने भी यही बात दोहराई थी।